Document ID: 31983R2333

*****
ΚΑΝΟΝΙΣΜΟΣ (ΕΟΚ) αριθ. 2333/83 ΤΗΣ ΕΠΙΤΡΟΠΗΣ
της 11ης Αυγούστου 1983
για τη δασμολογική κατάταξη εμπορευμάτων στην κλάση 15.06 του Κοινού Δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως μέτρων για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 3,
Εκτιμώντας:
ότι, για να εξασφαλισθεί η ομοιόμορφη εφαρμογή του Κοινού Δασμολογίου, πρέπει να θεσπισθούν διατάξεις σχετικά με τη δασμολογική κατάταξη ενός προϊόντος που αποτελείται από μερικώς υδολυμένη χοίρεια λιπαρή ύλη, η οποία λαμβάνεται ως υποπροϊόν κατά την παρασκευή ζελατίνης από δέρματα χοίρων μετά την επίδραση ισχυρών οξέων που χαρακτηρίζεται από περιεκτικότητα σε ελεύθερα λιπαρά οξέα, υπολογιζόμενη σε ελαϊκό οξύ 10 % ή περισσότερο, και με αριθμό υπεροξειδίων 5 περίπου ή περισσότερο ·
ότι η κλάση 15.01 του Κοινού Δασμολογίου που προσαρτάται στον κανονισμό (ΕΟΚ) αριθ. 950/68 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 3000/82 (3), αφορά το χοίρειο λίπος υπό την ονομασία «Saindoux» και έτερα χοίρεια λίπη και λίπη πουλερικών, λαμβανόμενα δια πιέσεως, τήξεως ή τη βοηθεία διαλυτών· ότι η κλάση 15.06 αφορά έτερα ζωικά λίπη και έλαια (ποδέλαιον βοός, λίπη εξ οστών, λίπη εξ απορριμμάτων, κλπ.)·
ότι το εν λόγω προϊόν λόγω του τρόπου λήψεώς του δεν είναι δυνατό να καταταγεί στην κλάση 15.01 και, κατά συνέπεια, το εν λόγω προϊόν πρέπει να καταταγεί στην κλάση 15.06·
ότι οι διατάξεις του παρόντος κανονισμού είναι σύμφωνες με τη γνώμη της Επιτροπής Ονοματολογίας του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το προϊόν που αποτελείται από μερικώς υδρολυμένη χοίρεια λιπαρή ύλη, η οποία λαμβάνεται ως υποπροϊόν κατά την παρασκευή ζελατίνης από δέρματα χοίρων μετά την επίδραση ισχυρών οξέων, που χαρακτηρίζεται από περιεκτικότητα σε ελεύθερα λιπαρά οξέα υπολογιζόμενη σε ελαϊκό οξύ 10 % ή περισσότερο, και με αριθμό υπεροξειδίων 5 περίπου ή περισσότερο κατατάσσεται στην ακόλουθη κλάση του Κοινού Δασμολογίου:
15.06 Έτερα λίπη και έλαια ζωικά (ποδέλαιον βοός, λίπη εξ οστών, λίπη εξ απορριμμάτων κλπ.).
Άρθρο 2
Ο παρών κανονισμός αρχίζει να ισχύει την εικοστή πρώτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Βρυξέλλες, 11 Αυγούστου 1983.

Labels: 3
17
6